

แผนการดำเนินงาน

ประจำปีงบประมาณ พ.ศ. ๒๕๖๗

เทศบาลตำบลบ้านแม

อำเภอสันป่าตอง จังหวัดเชียงใหม่

คำนำ

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติมถึง (ฉบับที่ 3) พ.ศ. 2561 กำหนดให้องค์กรปกครองส่วนท้องถิ่นจัดทำแผนการดำเนินงานให้แล้วเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณ นั้น

แผนการดำเนินงานนับเป็นเครื่องมือสำคัญในการบริหารงานของผู้บริหารท้องถิ่น เพื่อควบคุม การดำเนินการให้เป็นไปอย่างเหมาะสมมีประสิทธิภาพ และมีความชัดเจนในการปฏิบัติมากขึ้น รวมทั้งสามารถติดตามประเมินผลเมื่อสิ้นปีมีความสะดวกมากขึ้น

เทศบาลตำบลบ้านแม หวังเป็นอย่างยิ่งว่า แผนการดำเนินงานที่ได้จัดทำขึ้น สามารถใช้เป็นแนวทางในการปฏิบัติงาน และสามารถตอบสนองความต้องการของประชาชนต่อไป

เทศบาลตำบลบ้านแม

พฤศจิกายน พ.ศ. 2567

สารบัญ

หน้า

ส่วนที่ ๑ บทนำ 1.1 บทนำ 2  
 1.2 วัตถุประสงค์ 2  
 1.3 ขั้นตอนการจัดทำแผนการดำเนินงาน 2  
 1.4 ประโยชน์การจัดทำแผนการดำเนินงาน 2  
 1.5 การนำแผนการดำเนินงานไปปฏิบัติ 2  
 หลักการและเหตุผล

ส่วนที่ ๒ บัญชีโครงการพัฒนาท้องถิ่น

2.1 บัญชีสรุปจำนวนโครการพัฒนาท้องถิ่น และงบประมาณ หรือแบบ ผด.01   
2.1.1 บัญชีสรุปจำนวนโครการ 4

2.2 บัญชีโครงการพัฒนาท้องถิ่น กิจกรรมและงบประมาณ หรือแบบ ผด.02   
1. ยุทธศาสตร์ที่ 1 การพัฒนาด้านโครงสร้างพื้นฐาน 6

2. ยุทธศาสตร์ที่ 2 การพัฒนาด้านเศรษฐกิจและการท่องเที่ยว 11

3. ยุทธศาสตร์ที่ 3 การพัฒนาด้านการศึกษาและพัฒนาคุณภาพชีวิต 12

4. ยุทธศาสตร์ที่ 4 การพัฒนาด้านทรัพยากรธรรมชาติและสิ่งแวดล้อม 31

5. ยุทธศาสตร์ที่ 5 การพัฒนาด้านการบริหารจัดการที่ดี 33

บัญชีครุภัณฑ์ (ผด.03)

แบบ ผ.02/1 บัญชีครุภัณฑ์ 36

ภาคผนวก

ประกาศเทศบาลตำบลบ้านแม

ส่วนที่ 1

บทนำ

ส่วนที่ ๑

บทนำ

1.1 บทนำ

ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติมถึง (ฉบับที่ 3) พ.ศ. 2561 กำหนดให้องค์กรปกครองส่วนท้องถิ่นจัดทำแผนพัฒนาท้องถิ่น และแผนการดำเนินงาน โดยการจัดทำแผนการดำเนินงาน ถือว่ามีความสำคัญต่อการดำเนินงานขององค์กรปกครองส่วนท้องถิ่น มีจุดมุ่งหมายเพื่อแสดงถึงรายละเอียดแผนงาน/โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น ทำให้แนวทางในการดำเนินงานในปีงบประมาณนั้นมีความชัดเจนในการปฏิบัติมากขึ้น ลดความซ้ำซ้อนของโครงการ มีการประสานและบูรณาการการทำงานกับหน่วยงานและการจำแนกรายละเอียดต่างๆของแผนงาน/โครงการในแผนการดำเนินงาน ทำให้การติดตามประเมินผลเมื่อสิ้นปีมีความสะดวกมากขึ้นอีกด้วย

1.2 วัตถุประสงค์ของแผนการดำเนินงาน

1. เพื่อแสดงรายละเอียดของแผนงาน/โครงการ/กิจกรรมทั้งหมด ที่จะดำเนินการจริงในปีงบประมาณนั้น ในพื้นที่ขององค์กรปกครองส่วนท้องถิ่น

2. เพื่อใช้เป็นเอกสารสำคัญในการติดต่อประสานงานกับหน่วยงานอื่น ให้มีความสะดวกและชัดเจนในการดำเนินการต่างๆ

3. เพื่อแสดงถึงกิจกรรมที่เกิดขึ้นจริง และสามารถรวบรวมข้อมูลเพื่อใช้ในการประกอบการพิจารณาจัดทำแผนพัฒนาท้องถิ่นและเทศบัญญัติงบประมาณรายจ่ายประจำปี หรือเพิ่มเติมต่อไป

1.3 ขั้นตอนการจัดทำแผนการดำเนินงาน

ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติมถึง ฉบับที่ 3 พ.ศ. 2561 (ข้อ ๒๖ , 27) ได้กำหนดให้องค์กรปกครองส่วนท้องถิ่นจัดทำแผนการดำเนินงาน โดยขั้นตอน ดังนี้

๑. คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนาขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่นๆ ที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงาน เสนอคณะกรรมการพัฒนาท้องถิ่น

๒. คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่นประกาศเป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศเพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน

3. แผนการดำเนินงานให้จัดทำให้แล้วเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น

การขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น

1.4 ประโยชน์ของแผนการดำเนินงาน

1. ทำให้องค์กรปกครองส่วนท้องถิ่นมีทิศทางการพัฒนาที่ชัดเจน โดยใช้แผนการดำเนินงานเป็น  
 เครื่องมือในการพัฒนาท้องถิ่น

2. องค์กรปกครองส่วนท้องถิ่น มีแผนงานโครงการพัฒนาตรงตามความต้องการและตอบสนอง  
 ปัญหาของท้องถิ่น

3. ทำให้การพัฒนาในพื้นที่ขององค์กรปกครองส่วนท้องถิ่นไม่ซ้ำซ้อนกับหน่วยงานอื่น

4. ประชาชนทราบล่วงหน้าว่าองค์กรปกครองส่วนท้องถิ่นจะดำเนินการกิจกรรมหรือมีโครงการ  
 พัฒนาอะไรในพื้นที่บ้าง เพื่อใช้เป็นข้อมูลในการติดตามและตรวจสอบการดำเนินงานของ  
 องค์กรปกครองส่วนท้องถิ่นให้เป็นไปด้วยความถูกต้องโปร่งใส

1.5 การนำแผนการดำเนินงานไปปฏิบัติ

หลักการและเหตุผล

เทศบาลตำบลบ้านแม มีหน้าที่และอำนาจตามมาตรา 50 และมาตรา 51 แห่งพระราชบัญญัติเทศบาล พ.ศ. 2496 และที่แก้ไขเพิ่มเติม มาตรา 16 แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และที่แก้ไขเพิ่มเติม ประกาศคณะกรรมการการกระจายอำนาจให้แก่อง๕กรปกครองส่วนท้องถิ่น เรื่อง แผนการกระจายอำนาจให้แก่องค์กรปกครองส่วนท้องถิ่น พ.ศ. 2543 และประกาศคณะกรรมการการกระจายอำนาจให้แก่องค์กรปกครองส่วนท้องถิ่นฉบับต่างๆ ที่กำหนดให้เทศบาลตำบลบ้านแม มีหน้าที่และอำนาจในการจัดทำระบบบริการสาธารณะหรือการจัดบริการสาธารณะและกิจกรรมสาธารณะ และมีหน้าที่ที่ต้องปฏิบัติตามระเบียบกระทรวงมหาดไทยที่กำหนดไว้ เช่น ระเบียบกระทรวงมหาดไทยว่าด้วยเงินอุดหนุนขององค์กรปกครองส่วนท้องถิ่น พ.ศ. 2559 และที่แก้ไขเพิ่มเติม ระเบียบกระทรวงมหาดไทยว่าด้วยรายจ่ายเกี่ยวกับทุนการศึกษาสำหรับนักศึกษา และการให้ความช่วยเหลือนักเรียนขององค์กรปกครองส่วนท้องถิ่น พ.ศ. 2561 ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น (ฉบับที่ 4) พ.ศ. 2561 ระเบียบกระทรวงมหาดไทยว่าด้วยการเบิกค่าใช้จ่ายในการจัดงาน การจัดกิจกรรมสาธารณะ การส่งเสริมกีฬาและการแข่งขันกีฬาขององค์กรปกครองส่วนท้องถิ่น พ.ศ. 2564 และระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ. 2566 เป็นต้น

แผนการดำเนินงาน ประจำปีงบประมาณ พ.ศ. 2567 ของเทศบาลตำบลบ้านแม เป็นแผนที่แสดงถึงรายละเอียดโครงการพัฒนาท้องถิ่นและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่น ประจำปีงบประมาณ พ.ศ. 2567 โดยมีจุดมุ่งหมายเพื่อแสดงถึงความสัมพันธ์กับการพัฒนาที่สอดคล้อง เชื่อมโยงกับยุทธศาสตร์จังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด ยุทธศาสตร์ขององค์กรปกครองส่วนท้องถิ่น กลยุทธ์หรือแนวทางการพัฒนา แผนงาน โครงการพัฒนาท้องถิ่น กิจกรรม งานต่างๆ รวมถึงครุภัณฑ์หรือวัสดุ ที่ดำเนินการจริงทั้งหมดในพื้นที่ของเทศบาลตำบลบ้านแม ประจำปีงบประมาณ พ.ศ. 2567 เพื่อใช้เป็นแนวทางในการดำเนินงานในปีงบประมาณของเทศบาลตำบลบ้านแม ได้มีความชัดเจนในการปฏิบัติมากขึ้น แสดงให้เห็นถึงการลดความซ้ำซ้อนของโครงการ มีการประสานและบูรณาการการทำงานกับหน่วยงานราชการ รัฐวิสาหกิจ และหน่วยงานภายใน อันได้แก่ สำนัก กอง ฝ่ายต่างๆ ของเทศบาลตำบลบ้านแม ในแผนการดำเนินงานไว้ อย่างชัดเจน

2

นายกเทศมนตรีตำบลบ้านแม จะใช้แผนการดำเนินงาน ประจำปีงบประมาณ พ.ศ. 2567 เป็นเครื่องมือสำคัญในการบริหารงานและควบคุมการดำเนินงานของเทศบาลตำบลบ้านแม เป็นไปอย่างเหมาะสม และมีประสิทธิภาพ มีความสอดคล้องกับการดำเนินการตามพระราชบัญญัติการจัดซื้อจัดจ้าง และการบริหารพัสดุภาครัฐ พ.ศ. 2560 ต่อไป

3